Musumägi (Tartu)

Musumägi on kunstlik küngas Tartus Toomemäel Tartu toomkiriku juures. See rajati 19. sajandil pargi romantistlike kujundustööde käigus endise Moskva rondeeli kohale Karl XI bastionil.  

Algselt oli Musumäe sees grott, ent see on praeguseks kokku varisenud. Tänapäeval viivad Musumäele trepid ja selle tipus on pinkidega vaateplatvorm, kuid suurema osa vaatest varjavad puud. Musumäe kõrval paikneb Toomemäe ohvrikivi, künka ja toomkiriku vahele jääb Kristjan Jaak Petersoni monument. 

Groti ette rajati 1880. aastal tiik, mida kaunistasid romantilised sillakesed ning Reini jõejumalat ja kolme nümfi kujutav skulptuurigrupp. Skulptuurid lasti 1883. aastatel saksavastastel ajenditel õhku, kuna kolme jõenümfi ning Saksa jõgede isa Reini tõlgendati Baltimaade sümbolina, mis püüdlevat Saksamaa poole. Jaak Juskega kadunud Eestit avastamas: Tartu Tähetorni ja võimsate Toomemäe kindluste lugu Tiiki kaunistanud nn õhkamiste sillake on säilinud.https://web.archive.org/web/20150924121519/http://www.tartu.ee/vaateid_vanast_Tartust/rakendus/tartu_kaardid.swf (1927, "Musumägi ja õhkamiste sillake")Sulev Nurme, Karl Hansson "MUINSUSKAITSE ERITINGIMUSED TARTU TOOMEMÄE HEAKORRASTAMISE PROJEKTEERIMISEKS" Tartu, 2005

Musumägi on olnud populaarne noorpaaride seas, kes käivad seal vahuveini joomas ja pildistamas. Musumäel ja selle ümbruses on esitatud ka vabaõhuetendusi, näiteks Emajõe suveteater etendas seal 1997. aastal "Robin Hoodi" ja 1998. aastal "Röövlitütar Ronjat".

Viited

Välislingid
 Tartu Musumägi saab uue näo Äripäev, 16. jaanuar 2007.
 Tartus viib vastse abielupaari esimene käik Musumäele Õhtuleht, 6. august 2011.
 Suvine Musumägi on "Robin Hoodi" päralt Postimees, 29. jaanuar 1997.
 Dorpat.ru: Горка поцелуев (Musumägi)

Kategooria:Toomemägi